### Resumé

Byrådet har tidligere givet anlægsbevilling til udbygning af krydset Boulevarden-Vardevej, samt anlægsbevilling til indarbejdelse af klimatilpasning i projektet. Stigende anlægsomkostninger siden januar 2022, og endelig detailprojektering af klimadelen har efter licitation medført et supplerende finansieringsbehov på 1,8 mio. kr.

### Sagsfremstilling

[adresse] 2018-2030 sætter rammerne for den overordnede trafikafvikling i og omkring [adresse]. Et af forholdene er at frigøre [adresse] for gennemkørende trafik ved at forbedre ring 2, vejfirkanten. Ændringen af krydset Boulevarden-Vardevej, skal optimere trafikafviklingen på Vejfirkanten, så der skabes en bedre udnyttelse af signalanlægget. Opgraderingen er samtidig en del af, at sikre en højere kapacitet på strækningen [adresse] og [adresse]. Således at trafikken i højere grad afvikles her, end indenfor Vejfirkanten.

Byrådet godkendte 18. januar 2023, pkt. 6, anlægsbevilling - krydsombygning Steen Iversen. Her gives der anlægsbevilling på 2,250 mio. kr. til det vejtekniske i ombygningen af krydset.

Byrådet godkendte 18. januar 2023, pkt. 7, anlægsbevilling - indarbejdelse af klimatilpasning - krydsombygning Steen Iversen. Her gives der anlægsbevilling på 0,4 mio. kr. til indarbejdelse af klimatilpasning i projektet.

Processen omkring flytning af pølsevognen og indarbejdelse af klimatilpasningerne i samarbejde med [adresse] har medført at anlægsarbejderne er blevet udskudt til 2024. I perioden har der været stigende priser på anlægsarbejder, samtidig har klimatilpasningsdelen vist sig at beløbe sig til 1 mio. kr., i stedet for de oprindelige 0,4 mio. kr.

Det medfører supplerende finansieringsbehov på 1,8 mio. kr. inklusiv ny stadeplads på den grønne hjørneareal. Udbuddet er gennemført med en klausul for politisk godkendelse af projektet. Bevillingen anbefales finansieret fra pulje til infrastruktur.

Anlægsarbejdet forventes igangsat medio 2024 og forventes færdigetableret ultimo 2024.

Teknisk Udvalg drøftede 31. maj 2022 pkt. 118, drøftelse - stigende anlægsomkostninger. I sagen drøftes at projekter med en selvstændig anlægsbevilling udbydes og der indarbejdes tid til en politisk stillingtagen til hver enkelt projekt når de faktiske priser foreligger.

### Økonomi

![](data:image/png;base64...)
Figur 1 Ny/ændring af anlægsbevilling

![](data:image/png;base64...)
Figur 2 Tillægsbevilling til rådighedsbeløb

**Opsummering af de bevillingsmæssige konsekvenser**Sagen medfører, at der gives anlægsbevilling og afsættes rådighedsbeløb på 1,8 mio. kr. i 2024 til krydsombygning Boulevarden-Vardevej. Udgiften finansieres af pulje til infrastruktur, hvor der i 2024 er et budget på 10,706 mio. kr. Finansiering til ny stadeplads til 0,6 mio. kr. udestår og afventer Byrådets stillingtagen, hvorefter pulje til infrastruktur tilbageføres 0,6 mio. kr.

**Høring**Centralt Budget har ingen bemærkninger af bevillingsmæssig karakter.

### Klima og resiliensvurdering

Projektet skal forbedre trafikafviklingen på Vejfirkanten, så Vejle midtby en gang i fremtiden kan friholdes for gennemkørende trafik til gavn for cykler, gående og udviklingen af bylivet.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller, den 19. marts 2024, punkt 73:

**at** de bevillingsmæssige konsekvenser godkendes, jf. bevillingsskema under afsnittet økonomi.

#### Beslutning fra Teknisk Udvalg, den 19. marts 2024, punkt 73:

Anbefalet.

#### Beslutning fra Økonomiudvalget, den 15. april 2024, punkt 115:

Anbefales.

### Beslutning

Godkendt.

Fraværende: Nete Holst.